
ΠΡΟΟΔΕΥΤΙΚΗ ΣΥΜΜΑΧΙΑ 
ΟΡΓΑΝΩΣΗ ΜΕΛΩΝ ΚΥΠΡΟΥ 


Τιμούμµε τους ηρωικούς αγώνες και τις θυσίες των εργαζομένων στον τόπο µας και σε 
όλα τα µήκη και πλάτη της γης. Τους κρατάµε ζωντανούς στη µνήµη και την καρδιά 
μας, είναι πάντα επίκαιρο! και εµπνέουν τους σημερινούς αγώνες για εργασιακά 
δικαιώµατα, κοινωνική δικαιοσύνη και δημοκρατία. Το µήνυµα της Εργατικής 
Πρωτομαγιάς είναι μήνυμα αλληλεγγύης και αγώνα απέναντι στις νεοφιλελεύθερες 
πολιτικές που υπηρετούν τα κέρδη των λίγων υποβαθµίζοντας τη ζωή των πολλών. 
Του αγώνα για εργασία µε δικαιώµατα, για κοινωνική δικαιοσύνη, για βιώσιμη 
ανάπτυξη µε επίκεντρο τον άνθρωπο και τις ανάγκες του. Ειδικότερα, στην Κύπρο, 
µετέχουµε στον αγώνα για «Αλληλεγγύη - Επανένωση - Κοινωνική Δικαιοσύνη», 
λαμβάνουμε µέρος στις συνδικαλιστικές εκδηλώσεις σε όλες τις πόλεις και στον 
κοινό εορτασμό µε τα Τουρκοκυπριακά συνδικάτα (Λευκωσία-«Λήδρα Πάλας»). 


Στην Ελλάδα, αυτός γίνεται αγώνας ενάντια στην κυβέρνηση Μητσοτάκη και τις 
πολιτικές της, που έχουν διαλύσει τα εργασιακά δικαιώµατα και καλλιεργούν την 
εργοδοτική ασυδοσία. Ενάντια στις πολιτικές που υποβαθμίζουν σκόπιµα και µε 
καταστροφικά αποτελέσματα το κοινωνικό κράτος, τα δηµόσια αγαθά και τις 
δηµόσιες υπηρεσίες. Στις πολιτικές που προωθούν την ιδιωτικοποίηση βασικών 
αγαθών, όπως το ρεύμα και το νερό και αφήνουν πλήρως απροστάτευτους από τα 
έωπά5 εκατοντάδες Χιλιάδες συμπολίτες µας. Στις πολιτικές που στηρίζουν και 
επιχορηγούν την αισχροκέρδεια στην ενέργεια και στα βασικά αγαθά και οδηγούν 
στην δραματική µείωση της αγοραστικής δύναμης και σε απόγνωση μισθωτούς και 
συνταξιούχους. 


Η φετινή Εργατική Πρωτομαγιά σηματοδοτεί: 


Το τέλος της κυβέρνησης Μητσοτάκη και των πολιτικών που τέσσερα χρόνια τώρα 
διαλύουν τις ζωές µας για να υπηρετήσουν τα συμφέρονται µιας µικρής μειοψηφίας 
επιχειρηματικών συµφερόντων και τον πλουτισµό των "ημέτερων"'. 


Το τέλος της κυβέρνησης που πραγματοποίησε τη µεγαλύτερη αναδιανομή πλούτου 
από την κοινωνική πλειοψηφία σε µια ελάχιστη μειοψηφία. Που καθημερινά αυξάνει 
τις ανισότητες και οδηγεί σε φτωχοποίηση και εξαθλίωση όλο και µεγαλύτερο µέρος 
της κοινωνίας. 

Διαδηλώνουμε την Ίη Μάη για κατάργηση των αντεργατικών νόμων, για μισθούς και 
συντάξεις αξιοπρέπειας, για Συλλογικές Συμβάσεις Εργασίας και εργασιακά 
δικαιώµατα, για ισχυρό κοινωνικό κράτος και δημόσια αγαθά για όλους και όλες. Για 
το δικαίωµα στη ζωή, για ζωή µε δικαιώµατα. Για κοινωνική ευημερία και δίκαιη 
ανάπτυξη, για δημοκρατία και δικαιοσύνη. 

